Դե, իհարկե, ամեն ինչ այնպես հարթ չի ընթանում, ինչպես կարող է թվալ: Մի անգամ, օրինակ, այնպես եղավ, որ թզուկներն ու տկարամիտները պատերազմեցին: Բանն այն էր, որ Մաղձամաղձը պարծենում էր, թե իր նախնիները սերում եմ կռապաշտների քուրմ Մեծ Մարդուկից, տկարամիտների առաջնորդ Ջինգիզ խանն էլ իր հերթին, թե սերվում է Նադիր շահի մեծ վեզիրի ձիապանից: Բարեբախտաբար, իրենց նախնիների գերազանցության հողի վրա ծագած վեճն ավարտվեց խաղաղությամբ: Նրանց հաշտեցրեց Մաղձամաղձիկի մայրը` թզուկ աստղ, հայտնի դերասանուհին Ալիսիան, որը պարծենում էր նրանով, որ քնել է աշխարհի բոլոր ազգությունների պատկանող նշանավոր թզուկ աստղերի հետ: